





Anexa la HCL nr.29 din 21.03.2024

RAPORT 
privind activitatea desfăşurată de către asistenţii personali ai persoanelor cu handicap grav 

în comuna Preutești, județul Suceava
- semestrul al-II-lea anul 2023 -
         În conformitate cu prevederile art.40 alin.(2) din Legea nr.448/2006 privind protecţia şi   promovarea drepturilor persoanelor cu handicap, republicată, cu modificările și completările ulterioare, Compartimentul Asistență Socială al comunei Preutești, județul Suceava, controlează periodic activitatea asistenţilor personali şi prezintă semestrial un raport Consiliului Local.
        Potrivit art.29 din H.G. nr.268/2007 pentru aprobarea Normelor Metodologice de aplicare a prevederilor Legii nr.448/2006 privind protecţia şi promovarea drepturilor persoanelor cu handicap, republicată, cu modificările și completările ulterioare, raportul conţine cel puţin următoarele informații: informaţii cu privire la dinamica angajării asistenţilor personali, informaţii privind modul în care se asigură înlocuirea asistentului personal pe perioada concediului de odihnă, informaţii privind numărul de asistenţi personali instruiţi, numărul de controale efectuate şi problemele sesizate. 
În contextul aspectelor menționate, la sfârșitul semestrului al II-lea al anului 2023 se înregistrau următoarele date:

1) Dinamica angajării asistenţilor personali:
      În semestrul al II-lea al anului 2023 au fost angajați un număr de 4 asistenți personali ai persoanelor cu handicap grav și s-a încetat contractul individual de muncă tot pentru un număr de 4 asistenți personali ca urmare a desființării locului de muncă (deces personă cu handicap grav, expirare termen valabilitate certificat handicap sau renunțare la asistentul personal).
        Conform statisticii, numărul mai mare al persoanelor cu handicap grav pentru care s-a optat angajarea unui asistent personal se înregistrează în rândul minorilor, respectiv: 4 cazuri și 0 cazuri persoane cu handicap grav – adulți. 
       De remarcat este faptul că gradul de rudenie reprezintă o pondere de 99% în rândul asistenților personali ai persoanelor cu handicap ceea ce subliniază caracterul familial al serviciilor prestate de această categorie profesională.
2) Modul în care se asigură înlocuirea asistentului personal pe perioada concediului de odihnă, în strânsă legătură cu lipsa sau posibilitatea de dezvoltare a centrelor de tip respiro

        Referitor la acest aspect facem precizarea că: întrucât pe raza comunei Preutești nu există centre de tip respiro, în ședința Consiliului local al comunei Preutești data de 25.08.2022 s-a aprobat Hotărîrea nr.61/2022 privind asigurarea pe perioada concediului de odihnă a asistentului personal al persoanelor cu handicap care beneficiază de asistent personal a unui înlocuitor al acestuia.  În anul 2023 asistenții personali ai persoanelor cu handicap grav din Comuna Preutești nu au beneficiat de concediu de odihnă plătit din cauza lipsei fondurilor la bugetul local.

3) Informații privind numărul de asistenți personali instruiţi:

       Precizăm că în conformitate cu prevederile art.38, litera a) din Legea nr.448/2006 privind protectia şi promovarea drepturilor persoanelor cu handicap, republicată, cu modificările şi completările ulterioare, asistenții personali au obligația să participe o dată la doi ani la o instruire organizată de angajator. Menționăm faptul că asistenții personali ai persoanelor cu handicap grav angajați la Comuna Preutești nu au fost instruiți prin furnizori de formare profesională, dar au participat la ședințele de informare și consiliere organizate de funcționarii din cadrul Compartimentului Asistență Socială odată cu încadrarea acestora și periodic ca urmare a situațiilor sociale intervenite în cazul persoanelor cu handicap.
4) Numărul de controale efectuate şi problemele sesizate:
       Un rol important al instituţiei noastre este de a monitoriza atribuţiile şi obligaţiile care le revin asistenţilor personali ai persoanelor cu handicap grav, astfel încât acestea să primească îngrijire specială la nivelul la care situaţia lor o cere, pentru satisfacerea întregului lanţ de nevoi fizice, personale, sociale şi spirituale ale lor. Indiferent de vârsta sau de handicapul cu care se confruntă acest segment social, el are dreptul fundamental la autodeterminare şi individualitate, pentru depăşirea condiţiei de handicap şi a reinserţiei sociale. 

       În conformitate cu prevederile art.40 alin.(2) din Legea nr.448/2006, privind protecţia şi promovarea drepturilor persoanelor cu handicap, republicată, cu modificările și completările ulterioare, Compartimentul Asistența Socială dispune efectuarea de controale periodice asupra activităţii asistenţilor personali şi prezintă semestrial un raport Consiliului Local. Angajații din cadrul Compartimentului Asistența Socială al Primariei Preutești au efectuat în semestrul al II-lea al anului 2023 controale la domiciliul persoanelor cu handicap grav pentru a constata dacă asistentul personal îşi îndeplineşte obligaţiile. În urma acestor controale au fost evidenţiate: climatul familial, reţeaua socială/legătura cu comunitatea, situaţia economică, educaţia, condiţiile de locuit, nevoile medicale. Asistenţii personali au declarat pe proprie răspundere următoarele:

- că prestează pentru persoana cu handicap grav toate activităţile şi serviciile prevăzute în contractul individual de muncă, în fişa postului şi în planul de recuperare pentru copilul cu handicap grav, respectiv în planul individual de servicii al persoanei adulte cu handicap grav;

- că tratează cu respect, bună credinţă şi înţelegere persoana cu handicap grav şi că nu abuzează fizic, psihic sau moral de starea acesteia;

- că vor comunica DGASPC Suceava şi Compartimentului Asistența Socială, în termen de 48 de ore de la luarea la cunoştinţă, orice modificare survenită în starea fizică, psihică sau socială a persoanei cu handicap grav şi alte situaţii de natură să modifice acordarea drepturilor prevăzute de lege.

     Scopul vizitelor la domiciliul persoanei cu handicap grav reprezintă un prilej unic şi eficient de informare, mediere şi consiliere referitor la noutăţile în domeniul social al persoanelor cu dizabilităţi, respectiv al serviciilor care pot fi accesate pe plan local. 

Alte servicii de care au beneficiat persoanele încadrate în grad de handicap grav handicap:
     La data de 31.12.2023 s-au înregistrat un număr de 44 de persoane cu handicap grav care au beneficiat de plata indemnizației de însoțitor ca formă de protecție socială. Din rândul acestora sunt 40 de persoane adulte cu handicap grav și patru minori cu handicap grav.
     Menționăm că în semestul al II-lea al anului 2023 s-au înregistrat 8 noi cazuri de indemnizație de însoțitor pentru persoanele cu handicap grav și a încetat plata indemnizației de însoțitor pentru 1 persoană cu handicap grav, ca urmare a schimbării domiciliului în alt județ.
     Concluzionând, apreciem că serviciile sociale de care au beneficiat persoanele cu handicap grav din partea asistenților personali au fost de bună calitate, cu respectarea prevederilor Legii nr.448/2006 coroborată cu prevederile Legii nr.53/2003, Codul muncii.  
Consilier superior,

 ȘCHIOPOAIA ELENA IULIA
